text: Hedensted går til filmen
  08 september 2013 kl. 14.44
  Tirsdag er der premiere på 15 små film om livet i Hedensted Kommune, hvor der i de mange små lokalsamfund leves et mangfoldigt liv.
  Filmene er produceret i foråret og forsommeren 2013 i samarbejde med lokalråd og lokale borgere. Målet er, at fortælle de gode historier fra de enkelte lokalsamfund, og i det hele taget om livet der. Projektet er sat i værk af Det Fælles Landdistriktsråd.
  Hvert af de deltagende lokalråd har fået et kamera til at optage billeder og video af forskellige begivenheder. De har etableret egne YouTube kanaler, hvor de samler videoklip fra både begivenheder og dagligdagen.
  Herudover er der optaget en introduktionsvideo i hvert lokalområde, som består af lokalrådets videoer, billeder og interviews med borgere, klippet sammen med en køretur igennem lokalområderne.
  Se alle videoerne på YouTube
  
  Se eksempel på video
  Borgerne fortæller - Stenderup Lokalråd
  
  